**Записник бр.26**

Од одржаната 26та редовна седница на Советот на Општина Зрновци на ден 09.06.2023година во просториите на општина Зрновци со почетокот од 10.30часот. На седницата беа присутни 7 советници, двајца отсутни, Претседателот на Советот, Градоначалникот, Секретарот и записничар.

За работата на седницата Претседателот на Советот на општина Зрновци го предложи следниот дневен ред:

**Дневен Ред:**

1. Усвојување на записникот од 25та редовна седница
2. Одлука за изменување и допуна на Буџетот на општина Зрновци за 2023година
3. Одлука за изменување и допуна на Одлуката за извршување на Буџетот на општина Зрновци за 2023година
4. Усвојување на Програма за субвенционирање на КЈП „Водна Кула“ Зрновци.
5. Одлука за субвенционирање на КЈП „Водна Кула“ Зрновци во висина од 250.000,00денари
6. Програма за финансирање на програмски активности на здруженијата и фондациите за 2023година
7. Правилник за постапката и начинот на распределба на Финансиските средства од Програмата за Финансирање на програмските активности на здруженијата и фондациите на Општина Зрновци за 2023година
8. Одлука за давање согласност на Одлука за донесување Статут на КЈП “Водна Кула’ Зрновци донесена од страна на Управниот одбор на КЈП “Водна Кула’Зрновци

**9.** Одлука за кофинансирање на финансиски средства Проект за изградба на прочистителна станица за отпадни води во с.Видовиште 450Е.Ж прва фаза, во случај да тендерирана цена надмине износ од 1.800.000,00денари

**10.** Одлука за овластување на Градоначалникот за набавка на службено патничко и моторно возило

**11.** Одлука за донација на “Црвен крст’ Кочани по повод светскиот Ден на крводарителите во износ од 5.000денари

**12.** Разно

- Дополнување на Дневен Ред:

. - Усвојување на Програма за субвенционирање на КЈП „Водна Кула“ Зрновци.

- Одлука за кофинансирање на финансиски средства Проект за изградба на прочистителна станица за отпадни води во с.Видовиште 450Е.Ж прва фаза, во случај да тендерирана цена надмине износ од 1.800.000,00денари

**-** Одлука за овластување на Градоначалникот за набавка на службено патничко и моторно возило

**-** Одлука за донација на “Црвен крст’ Кочани по повод светски Ден на крводарителите во износ од 5.000денари

**Тек на седницата:**

По читањето на Предлог дневниот ред на седницата, Претседателот на Советот Господинот Виктор Анакиев по иницијатива на Градоначалникот,

Дневниот ред е надополнет со уште четири точки, и како таков е ставен на гласање. Гласаа 7 советници ЗА,двајца се отсутни, со што е констатирано дека Предлог дневниот ред е усвоен.

**1.** Усвојување на записникот од 25та редовна седница

- Претседателот на Советот отвори дискусија по првата точка. Претседателот на советот господинот Виктор Анакиев ги праша советниците дали имаат забелешка по записникот од 25-та седница на Советот и бидејки никој не се јави за збор истиот е ставен на гласање. Гласаа 7 советници со 7гласа ЗА, двајца отсутни, констатирано е дека записникот е усвоен.

**2.** Одлука за изменување и допуна на Буџетот на општина Зрновци за 2023година

-Претседателот на Советот Виктор Анакиев отвори дискусија по втората точка.

По оваа точка за збор се јави Ленче Илиова,Раководител на одделението за финансиски прашања во општина Зрновци, која што даде објаснување и образложение.

Вкупните приходи на Буџетот на Општина Зрновци со најновите измени, се менуваат и изнесуваат 56.423.200 а согласно тоа и вкупните расходи се проектирани на 56.423.200 денари

Измените и дополнувањата на Буџетот на Општина Зрновци за 2023 година, се однесуваат за зголемување на приходите и прераспределба на расходите од една ставка во друга, но и отварање на нови приходни и расходни потставки, во поголем број на Програми и потпрограми и тоа како што следи

-Имено:

-Приходите во основниот Буџет се зголемуваат за 7.214.200 и сега изнесуваат 24.243.200 денари. Отстапувања од претходно планираните приходи и со сегашната прераспредлеба на истите има кај потставка 741114 (пренесен вишок на приходи од претходната година) каде што има зголемување од 500.300 денари на 959.000 денари и кај потставка 741115 ( Дотации на општината, приходи од ДДВ) каде што исто така има зголемување и тоа од 7.459.200 денари на 13.339.600 денари. Приходите на потставка 741114 – пренесен вишок на приходи од претходни години се резултат на средствата што се пренсени како непотрошени на сметка Буџет на Општина Зрновци со број 729014047963010, доказ извод број 246 од 30.12.2022 година а приходите на потставка 741115- Дотации на општината, приходи од ДДВ, се корегирани во согласност со табеларниот преглед што Министерството за финансии го има доставено до општината како прилог на Дополнувања на подготовка на Буџетот на општината за 2023 година.

-Приходите во Буџетот за самофинасирачки активности се намалуваат за 240.000 денари а тоа намалување се однесува на потставка 723111-целодневна и претшколска грижа , а е резултат поради тоа што не дојде до промена на цената што се плаќа за згрижување на деца во детската градинка.

-Приходите во Буџет за дотации се зголемуваат за 2.113.000 денари, и тоа кај Трансфери и донации - потставка 7411114 –пренсен вишок на приходи од претходна година. Овој вид на приходи во вкупен износ од 2.113.000 денари се распоредува во расходниот дел на Буџетот за 2023 година и тоа 1.143.000 денари е распореден во програмата Н1-основно образование а 970.000 денари е распореден во програмата В1-детска градинка . Зголемувањето на овој е приход е резултат на пренсенете средства од претходната година како непотрошени и тоа по извод број 94 од 28.12.2022 година на сметка Општина Зрновци- сметка за наменска дотација.

Распоредот на планираните расходи по програми и потпрограми на ставки и потставки е даден во Посебен дел на Буџетот на Општината за 2023 година и тоа како што следи

-Програма А00- СОВЕТ – има зголемување за 905.1000 и тоа кај износот плати и надоместоци, кое зголемување е резултат на тоа што од 01.07.2023 година, износот на надоместок за присуство на седница на членовите на советот, ќе биде зголемен , но зголемување има и кај ставка 461130- Субвенции за јавни комунални претпријатија а истото е резултат на Програмата за субвенционирање на јавното претпријатие.

-Програма Д00-Градоначалник, има зголемување за 1.258.00 денари, а во самата програма има измени од една ставка во друга, како и отварање на нови ставки и потставки. Дел од зголемувањето на средствата во таа програма се наметна поради примената на законските измени за плата на бирани и именувани лица, но дел има и поради отварање на нови ставки како што е потставката 421440-транспорт на луѓе- ( наметната поради одржувањето и снимањето на емисијата Везилка ), потоа новоотвроена е потставка 425310-правни услуги ( наметната поради судскиот спор со Евроградбаинженеринг за реконструкција на културен дом во с.Видовиште)

-Програма Е00-општинска администрација, има зголемување за 1.968.000 денари. Во самата програма има измени , но најголем дел од измените се однесуваат на стоки и услуги како и кај договорни услуги , но и кај плати и надоместоци на плати, поради усогласување на платата на вработените во општинската администрација врз основа на законските измени на минималната плата, која е компонента при утврдувањето на платата на самите вработени. Има отворено нова расходна потставка 425360-Плаќање на судски такси ( наметната од спорот со Евргорадба инженеринг за реконструкција на културен дом с.Видовиште)

-Програма ЕА0-капитални трошоци на општината, има зголемување од 180.000 на 410.000 денари а зголемувањето е резултат на планираната набавка на компјутери за потребите на општината, како и набавка на тримери кои ќе ги користи КЈП Водна Кула.

- Програма Г10-Поддршка на локланиот економски развој- нема промени

-Програма Ј30-Јавно осветлување, има зголемување за 950.000 денари, кое зголемување се однесува за одржување на јавното осветлување но и набвката на самите материјали за негово одржување., а врз основа на планираната јавна набавка за одржување на јавното осветлување.

-Програма Ј40-Јавна чистота, има зголемување за износ од 380.000 во истата и тоа кај потставка-424590-одржување на други зелени површини( се оденсува за косење на тревата на спортските игралишта од страна на Комуналното Јавно претпријатие, потоа набавка на цвеќињата засадени во паркот во нас. место Зрновци но и одржување на зелените површини во населените места Мородвис и Видовиште.

-Програма Ј60-Одржување и заштита на локални патишта , улици и регулирање на режим на сообракајот- има зголемување за 900.000 денари и тоа кај одржување на други градби, а истите средства се однесуваат за плаќање на набавени цевки и други материјали при санација на дефекти на водоводната мрежа, но и плаќање за извршените работи со градежните машини , со кои машини се уредуваат локалните патишта, се расчистувааат банкините од гранки, трева, грмушки и сл.

-Програма ЈДО- изгрдаба и реконструкција на локални патишта и улици, имаме зголемување за 1.127.100 , и истите средства се распоредени по расходни потставки и тоа за подготовка на проектна документација 412.000 денари,за изградба на улици и патишта 1.344.800 денари, за изградба на други објекти 1.200.000 денари, за рекоснтрукција на други објекти се планирани 420.300 денари и за надзор над изградбите се планирани 50.000 денари.

Во Програмите Н1- основно бразование , како и В1- детски градинки, средствата се распоредени според потребите на самите едники корисници на буџетски средства, со цел да се искористат пренесените средства како приход од поранешни гдини . И во двете Програми најголем дел има зголемување во делот на плати и надоместоци на плати, со цел усогласување на платите со законските измени во делот на плата на вработените во образование и детски градинки. Детален распоред на средствата по расходни потставки е даден во Посебниот дел на Буџетот – и тоа во Потпрограма Н1, НА и В1

По нејзиното искажување Претседателот на Советот, господин Виктор Анакиев ги праша присутните советници дали има некој прашање, или забелешка и бидејќи немаше никој пријавен за дискусија Одлука за изменување и допуна на Буџетот на општина Зрновци за 2023година беше ставена на гласање. Гласаа седум советници со седум гласа ЗА. Беше констатирано дека одлуката е Усвоена.

**3**. Одлука за изменување и допуна на Одлуката за извршување на Буџетот на општина Зрновци за 2023година

Претседателот на Советот Виктор Анакиев отвори дискусија по третата точка.

По оваа точка збор зеде Раководителот на одделение за финансиски прашања Ленче Илиова, која што даде искажување и појаснување. Изјави дека оваа точка е сврзана со измените на висината на месечниот надоместок односно платата на советниците и мора да биде донесена одлука за изменување и допуна на одлука за извршување на буџет.

Објаснето е колку проценти е зголемена, кажавме дека моменталниот износ 40,000денари месечно од јануари:декември 2022година изнесува 31,850денари тоа е основицата. Во 2024година во декември ќе видеме колку е изнесувала за претходната година. Секоја година како од Државниот завод за статистика ни дадат податоци, така ќе се прават усогласувања, затоа не го конкретизираме конкретниот износ туку во проценти.

-По искажувањето на Раководителот на одделение за финансиски прашања Ленче Илиова, Претседателот на советот ги праша присутните советници дали има некој друг прашање или забелешка и бидејќи никој друг не се јави за збор. Одлуката беше ставена на усвојување. Гласаа 7советници со 7гласа ЗА. Беше констатирано дека одлуката е усвоена.

**4.** Усвојување на Програма за субвенционирање на КЈП „Водна Кула“ Зрновци

Претседателот на Советот Виктор Анакиев отвори дискусија по четвртата точка.

-Збор зеде Градоначалникот на општина Зрновци, господин Борчо Коцев, кој што даде искажување по оваа точка.

Тој изјави дека после извршените анализи на почетокот со донесување на буџетот бевме предвиделе како и минатата година околу 120.000,00денари, на тие 120.000,00денари додаваме во ребалансот 130.000,00денари, значи некаде околу 250.000,00денари. Остануваат шест месеци до крајот на годината некаде по 40.000денари месечно таа програма ќе се прецизира. Ако добиеме средства ќе можеме 120.000денари првично да ги исплатиме, а остатокот од 130,000денари да се распределат по околу 20,000денари со тоа што тие 120.000денари да послужат за отплатата на задоцнетите плати на неколку вработени. Директорот е започнал постапка до Регулаторна комисија со сите тие параметри и се надеваме во побрзо време Комуналното претпријатие да си застане на здрави нозе.

-Претседателот на советот господинот Виктор Анакиев праша дали има некој друг за дисусија и бидејќи никој немаше пријавено, програмата беше ставена на гласање. Гласаа 7советници со 7гласа ЗА, двајца отсутни. Беше констатирано дека одлуката е усвоена.

**5.** Одлука за субвенционирање на КЈП „Водна Кула“ Зрновци во висина од 250.000,00денари

Претседателот на Советот Виктор Анакиев отвори претрес по петатта точка, и бидејќи немаше пријавено за дискусија одлуката беше ставена на усвојување.Гласаа 7советници со 7гласа ЗА, двајца отсутни.Беше констатирано дека одлуката е усвоена.

**6.** Програма за финансирање на програмски активности на здруженијата и фондациите за 2023година

Претседателот на Советот на општината, Виктор Анакиев отвори дискусија по шестата точка. Тој на кратко ја прочита програмата и даде кратко појаснување.

Имено:

-Врз основа на член 36 став 1 од Законот за Локална Самоуправа, закон за здруженија и фондации, Советот на Општина Зрновци донесе предлог програма за финансирање на програмски активности на сдруженија и фондации за 2023година.

Цел на Програмата:

* Финансирање на програмски активности на здруженија и фондации на општина Зрновци за 2023година
* Развој на демократија, Граѓанско општество, Човекови права
* Партиципативен граѓански процес да се обезбеди средина што поттикнува принос, како и принос на локалните граѓански организации во имплементација на локалните политики и стратегии.

Специфични Цели на Програмата:

* Создавање на услови за реализирање на активности на фондации и здруженија.
* Афирмација на општина Зрновци во Општина со развиена мрежа на невладини организации

Заради реализирање на целите на оваа програма општина Зрновци, ќе ги превземе сите потребни активности и ќе ги стави на располагање сите технички и човечки ресурси. Активностите ќе бидат насочени кон реализирање проекти од поширок интерес на заедницата, градење мрежи на сите области на дејствување на локалната самоуправа. Активностите ќе се насочуваат кон идентификација на сегашните потреби на граѓанскиот сектор, барање за распределба на одредени средства од буџетот на општина Зрновци, логистичка подршка,Унапредување на континуитет и соработка со здруженија и фондации и различни групи на дејствување. Финансирање со оваа програма се утврдува наметата на средствата што се обезбедени во буџетот на општина Зрновци за 2023година во вкупен износ од околу 70.000денари на таа ставка.

По изкажувањето на претседателот на Советот, збор зеде Градоначалникот на општина Зрновци, Борчо Коцев кој што кажа дека овој ребаланс и оваа програма конкретно се однесува за она што беше ветено спрема децата од Фолклорниот ансамбал, играорна група Зрновци. Ним им беше ветено една екскурзија од наша страна и тоа ќе го реализираме. Исто така со оваа програма е предвидено и финансирање на спортски клубови, затоа што и тие спаѓаат во здруженија.

По искажувањето на Градоначалникот, Претседателот на советот праша дали има некој друг за збор бидејќи Никој од присутните не се јави за збор по оваа точка

Програмата е ставена на гласање и е усвоена со 7гласа ЗА

**7.** Правилник за постапката и начинот на распределба на Финансиските средства од Програмата за Финансирање на програмските активности на здруженијата и фондациите на Општина Зрновци за 2023година

Претседателот на Советот, Виктор Анакиев отвори дискусија по седмата точка. Ги праша присутните дали има некој некаква забелешка или прашање во врска со точката, и бидејќи немаше никој пријавен за дискусија Правиникот беше ставен на усвојување. Гласаа седум советници со седум гласа ЗА. Беше констатирано дека Правилникот е усвоен.

**8.** Одлука за давање согласност на Одлука за донесување Статут на КЈП “Водна Кула’ Зрновци донесена од страна на Управниот одбор на КЈП “Водна Кула’Зрновци

Претседателот на советот, Виктор Анакиев отвори дискусија по осмата точка.

-Збор зеде Градоначалникот Борчо Коцев кој изјави дека од Комуналното претпријатие ќе направиме достоинствено комунално претпријатие. Започната е постапка за изготвување на систематизација на комуналното. При изготвување на таа систематизација неминовно е тие да донесат Статут согласно како е пропишано со закон и подзаконски акти.

-По него за збор се јави Директорот на КЈП „Водна кула“Зрновци, Горан Кокев, кој што објасни дека разликата во сегашниот Статут кој го донесуваме и од претходниот Статут е само во член 4 кој гласи: Во работењето на Јавното претпријатие службен јазик е македонскиот и неговото кирилично писмо, како и јазикот и писмото што го користат граѓаните, како припадници на заедницата 20% од вкупниот број на жители на општина Зрновци. Тоа е точката заради која не ни беше прифатен Статутот, инаку друга промена во Статутот од претходниот освен оваа разлика нема. Согласно донесената систематизација, внатрешната организација и правилникот на систематизирање ќе се формира стучна служба, одделение за хигиена, за водовод, за Јавно осветлување, за управување со пазар итн.

По искажувањето на Директорот на КЈП „Водна кула“, Претседателот на Советот Виктор Анакиев праша дали има некој забелешка или прашање по оваа точка и бидејќи никој не се јави за дискусија, Одлуката беше ставена на усвојување .

Гласаа сите 7советници со 7гласа ЗА,двајца се отсутни. Констатирано е дека Одлуката е усвоена

**9.** Одлука за кофинансирање на финансиски средства Проект за изградба на прочистителна станица за отпадни води во с.Видовиште 450Е.Ж прва фаза, во случај да тендерирана цена надмине износ од 1.800.000,00денари

Претседателот на Советот Виктор Анакиев отвори дискусија по деветата точка.

-По оваа точка Збор зеде Градоначалникот на општина Зрновци Борчо Коцев,кој што даде образложение.

Тој изјави дека на конкурсот за распределување на средства за финансирање и реализирање на програми и проекти од областа на животната средина, во март месец аплициравме со проект Изградба на прочистителна станица во с.Видовиште, тој проект го направивме 2022година во јануари со купена парцела што бевме донеле одлука заради тоа што немавме право да градиме во речното корито.Веднаш до тоа мочуриште купивме парцела.

Врз основа на тие геодетски подлози се изготви проект, го аплициравме минатата година не беа распределени средства. Проектите се бодираат врз основа на реалните потреби на изготвување на проектот.Оваа година општина Зрновци е прво рангирана по тој основ од околу 75други општини и невладини здруженија. Пред некој ден го потпишавме тој договор во Скопје, и веднаш тука го архивиравме.

По искажувањето на градоначалникот,Претседателот на советот, господин Виктор Анакиев праша дали има некој друг за збор и бидејќи никој не се јави за дискусија одлуката беше ставена за усвојување. Гласаа ‘советници со седум Гласа ЗА. Констатирано е дека одлуката е усвоена.

. .

**10.**  Одлука за овластување на Градоначалникот за набавка на службено патничко и моторно возило

Претседателот на Советот Виктор Анакиев отвори дискусија по десетата точка.

- По оваа точка Збор зеде Градоначалникот на општина Зрновци Борчо Коцев,кој што изјави дека неможеме сега да донесеме усвојување на програмата за набавка на службено патничко и моторно возило, затоа што на таа програма имаме 0денари.

Неможеме да кратиме од други ставки бидејќи немаме прилив на средства.

Ќе донесеме сега одлука, а кога ќе се створат услови за да имаме финансиски средства за распределба на таа програма за набавка на капитал на општината, по таа ставка набавка на службено патничко и моторно возило, тогаш ќе донесеме програма.и да се направи јавна набавка на службено патничко и моторно возило. Во самата Јавна набавка ќе биде нагласено дека службеното возило се зема на лизинг односно со месечна исплата на рати.

Единствено што нас како општина не чека е или исплата на концесиските надоместоци или од продажбата на градежни парцели. Баравме пристап до јавни информации од ЕВН, Од економија, од финансии и за последните неколку години таму има преку 1.000.000денари.гледаме дека не се наидува во пресрет доброволно да ни бидат исплатени тие финансиски средства и најверојатно согласно одлука донесена ќе се започне судска постапка. Како и сите други институции што си ги бараат тие надоместоци, па така и ние како Општина имаме право од државата со судски спор да си ги бараме тие средства.

Друг прилив што очекуваме е од продажбата на градежните парцели, односно плацевите кај местото викано Жикова меѓа и плацевите до реката, вклучувајќи и други два во индустриската зона.

По искажувањето на Градоначалникот, Претседателот на Советот Виктор Анакиев праша дали има некој забелешка или прашање по оваа точка и бидејќи никој не се јави за дискусија, Одлуката беше ставена на усвојување .Гласаа седум советници со 7гласа ЗА,двајца отсутни. Констатирано е дека Одлуката е усвоена

**11.**  Одлука за донација на “Црвен крст’ Кочани по повод светскиот Ден на крводарителите во износ од 5.000денари

-Претседателот на Советот, господин Виктор Анакиев отвори дискусија по единаесетата точка.

Тој на кратко го прочита Барањето на “Црвен крст’ Кочани за донација по повод светскиот Ден на крводарителите во износ од 5.000денари упатено до Градоначалникот на општина Зрновци, Борчо Коцев

По читањето на Барањето на „Црвен Крст“ Кочани,Претседателот на Советот праша дали има некој друг за збор или прашање и бидејќи Никој од присутните не се јави за дискусија по оваа точка, Одлуката е ставена на гласање. Гласаа 7 советници со 7 гласа ЗА. Констатирано е дека Одлуката е усвоена.

**12.** -Разно

Претседателот на Советот Виктор Анакиев отвори дискусија по точка Разно.

- По оваа точка Прашање постави советникот Сашко Јакимов, во врска со временското ограничување на движење на патнички и моторни возила во летниот период на преоптеретените улици во Општината

Градоначалникот даде објаснување на поставеното прашање.

Тој изјави дека веќе се порачани Сообраќајните знаци кој што ќе бидат поставени на засегнатите улици. Во одлуката што ја донесовме, Временското ограничување на движење на патнички и моторни возила ке биде од 17часот до 05часот од понеделник до недела.

Во текот на наредната недела ќе бидат донесени и веќе поставени и сообраќајните знаци заедно со уште четири Огледала.

-По искажувањето на Градоначалникот, прашање постави советникот Виктор Новков.во врска со одлуката што е донесена за ослободување на бранителите од плаќање на комуналии.се уште нема објавено какви документи тие луѓе треба да достават и незнаат каде треба да бидат поднесени.

Градоначалникот на општина Зрновци, Борчо Коцев даде објаснување дека врз основа на одлуката која што беше донесена, Комуналното треба да направи Јавен Повик и во тој јавен повик да биде наведено така како што е кажано. за Бранителите уверение,и за веќе пензионирани полицајци од МВР или АРМ. Таа одлука ја донесовме пред повеќе од два месеци.

- Претседателот на Советот, Виктор Анакиев ги праша присутните советници дали има некој друг прашање под точка Разно и бидејќи немаше пријавено за збор, беше Констатирано дека предлог Дневниот ред е исцрпен и седницата беше затворена.

Седницата заврши во 12.00 часот

Записничар: Совет на Општина Зрновци

Емилија Спанчевска Претседател

Виктор Анакиев